Tarybos reglamentas (EEB) Nr. 3396/80
1980 m. gruodžio 8 d.
dėl Papildomo protokolo prie Europos ekonominės bendrijos ir Norvegijos Karalystės susitarimo, kuris priimamas Graikijos Respublikai įstojus į Bendriją, sudarymo
EUROPOS BENDRIJŲ TARYBA,
atsižvelgdama į Europos ekonominės bendrijos steigimo sutartį, ypač į jos 113 straipsnį,
atsižvelgdama į Komisijos pasiūlymą,
kadangi siekiant atsižvelgti į Graikijos Respublikos stojimą į Bendriją būtina patvirtinti Papildomą protokolą prie Europos ekonominės bendrijos ir Norvegijos Karalystės susitarimo [1], pasirašyto Briuselyje 1973 m. gegužės 14 d., PRIĖMĖ ŠĮ REGLAMENTĄ:
1 straipsnis
Bendrijos vardu yra patvirtinamas Papildomas protokolas prie Europos ekonominės bendrijos ir Norvegijos Karalystės susitarimo, susijusio su Graikijos Respublikos stojimu į Bendriją.
Protokolo tekstas yra pridedamas prie šio reglamento.
2 straipsnis
Tarybos pirmininkas pateikia papildomo Protokolo 13 straipsnyje numatytą pranešimą [2].
3 straipsnis
Šis reglamentas įsigalioja kitą dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1980 m. gruodžio 8 d.